《次韵前人讯余遭蹶之苦》
宋代·陈著

桑榆正要补东隅，与子初期继二疏。
铁马涨尘难著脚，霜猿引二各伤肤。
苦劳筋骨宁非福，剥落皮毛不管癯。
剩欲寄书相慰藉，呼儿频问雁来无。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。